Vibeke Løkkeberg

**Vibeke Løkkeberg** (født **Kleivdal**; 1945) er en norsk skuespiller, filmregissør og forfatter. Hun jobbet som fotomodell  før hun gikk et år på Statens Teaterskole i 1964. Løkkeberg debuterte som skuespiller i 1967 med spillefilmen *[[Liv (film 1967)|Liv]]*, som var regissert av hennes daværende ektemann Pål Løkkeberg.

Hun har senere hatt roller i filmene *Formynderne* og *Høvdingen*. I tillegg har hun hatt roller i egne filmer. Hun begynte i 1970-årene å regissere egne filmer i en tydelig sosialrealistisk stil, og spillefilmdebuterte i 1977 med filmen *Åpenbaringen*. I *Løperjenten* fra 1981 skildres en jentes oppvekst i Bergen i etterkrigstiden. Incest eller blodskam var temaet i *Hud* (1985). Ole Paus skrev i 1978 sangen «Vibeke Løkkeberg» om Løkkebergs filmer.

Løkkeberg har også utgitt romanene *Leoparden*, *Jordens skygge*, *Purpur*, *Brev til hilmmelen* og *Allierte*.
 
## Bakgrunn
Hun er datter av Hans Ludvig Kleivdal (1912–1961) og Johanne Beate Kismul (1912–1993). Familien, som eide Kleivdal lærfabrikk, ble hardt rammet under bombingen av Laksevåg 4. oktober 1944. Løkkebergs bestefar Sjur Hansen Kleivdal, opprinnelig fra Alversund (1878–1944), hans datter Borghild Remme (1908–1944) og hennes datter Wenche (f. 1944) mistet livet i angrepet sammen med flere andre slektninger.

Vibeke Løkkeberg var gift med filmskaperen Pål Løkkeberg. Senere var hun gift med filmskaperen og skuespilleren Terje Kristiansen til hans død i 2021. Sammen fikk de døtrene Tonje Kleivdal Kristiansen (f. 1975) og Marie Kleivdal Kristiansen (f. 1982).

I 2007 utga Løkkeberg om bombingen av Laksevåg som hadde rammet hennes egen familie så hardt. I boken hevdet hun at Milorgfolk visste om angrepet i forkant, og sørget for å holde sine egne barn borte fra Holen skole der mange omkom under angrepet. For denne påstanden ble hun anmeldt av Milorg-mannen August Rathke - for ærekrenkelse mot Forsvaret og  Milorg. Men historikeren Vidar Erik Haugen kunne bekrefte Løkkebergs påstand; sentrale folk i Milorg hadde visst om angrepet på ubåtbunkeren Bruno noen timer i forkant, og holdt sine egne barn borte fra Holen skole. Det var snakk om 10-12 av skolens 350 elever.

I januar 2020 utkom en biografi om Vibeke Løkkeberg skrevet av Johanne Kielland Servoll under tittelen *Vibeke Løkkeberg. En kunstnerbiografi*.

Vibeke Løkkeberg og hennes filmer var tema for sangen «Vibeke Løkkeberg» av Ole Paus fra 1978.

## Italiensk ridder og Amanda-komiteens ærespris

Løkkeberg ble i 2006 utnevnt til ridder av Ordenen den italienske solidaritets stjerne (*Ordine della Stella della Solidarietà Italiana*). I 2015 ble hun tildelt Amanda-komiteens ærespris for sitt virke som filmskaper. 

## Feministisk engasjement
Løkkeberg har et sterkt feministisk engasjement.

«Mennene kupper norsk filmbransje», sa hun, som selv har regissert hele ni filmer, under utdelingen av Amandaprisen i 2022.

## Regissør
* *[[Gazas tårer]]* (2010)
* *[[Der gudene er døde]]* (1993)
* *[[Måker (film)|Måker]]* (1991)
* *[[Hud (film)|Hud]]* (1986)
* *[[Løperjenten]]* (1981)
* *[[Åpenbaringen (film)]]* (1977)
* *[[Regn (film)|Regn]]* (1976)
* *[[Prostitusjon (film)|Prostitusjon]]* (1974)
* *[[Abort (film)|Abort]]* (1971)

## Skuespiller
* *[[Måker (film)]]* (1991)
* *[[Høvdingen]]* (1984)
* *[[Løperjenten]]* (1981)
* *[[Formynderne]]* (1978)
* *[[Åpenbaringen (film)]]* (1977)
* *[[Vinterferie (Fleksnes)|Vinterferie]]* (Fleksnes) (1972)
* *[[Utfordringen (TV-film)|Utfordringen]]* (1972, novellefilm for TV, også med-manusforfatter)
* *[[Georgia, Georgia]]* (1972)
* *[[Love is war]]* (1970)
* *[[Exit (1970)|Exit]]* (1970)
* *[[To må man være (1970)|To må man være]]* (1970)
* *[[Bezeten, Het Gat in de Muur]]* (1969)
* *[[Liv (film 1967)|Liv]]* (1967)

## Bøker
* *Leoparden* (1989)
* *Jordens Skygge* (1995)
* *Purpur* (2002)
* *Brev til Himmelen* (2004)
* *Allierte* (2007)

## Referanser


## Eksterne lenker
* 
*  Vibeke Løkkeberg i NRK Forfatter